section_heading: Gospodarstvo
paragraph_text: Najvažnija grana gospodarstva je turizam, koji u novije vrijeme doživljava sve veći polet. 2010. ostvareno je 370 978 noćenja,<ref> Geografski atlas za osnovnu školu, Školska knjiga, 2014., str. 72.-73., Radni primjerak a na vrhuncu sezone u gradu je znalo biti između 40 i 60 tisuća turista. Zbog razvoja turizma u Vodicama otvoreni su hoteli „Punta” (4*), „Olimpija” (4*) i „Imperial” (3*). Na takozvanim „Hangarima”, plaži koja se veže sa Srimu nalaze se mnogi diskoklubovi (najpoznatiji je „Hacienda”), kafići i mnogi zabavni sadržaji (lunapark, igraonice i veliki vodeni tobogan). Duž vodičke rive prostiru se mnogi ugostiteljski objekti.